Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), 6. člena Zakona o trgovini (Uradni list RS, št. [24/08](http://www.uradni-list.si/1/objava.jsp?sop=2008-01-0887) in [47/15](http://www.uradni-list.si/1/objava.jsp?sop=2015-01-1931)), 1. člena Pravilnika o minimalnih tehničnih pogojih za opravljanje trgovinske dejavnosti (Uradni list RS, št. [37/09](http://www.uradni-list.si/1/objava.jsp?sop=2009-01-1781)), 3. in 17. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US in 92/14 – odl. US), 6. člena Odloka o gospodarskih javnih službah v Občini Izola (Uradne objave Občine Izola, št. 16/13 in 6/14), ter 30. in 101. člena Statuta Občine Izola (Uradne objave Občine Izola, št. 15/99, 17/12 in 6/14), je Občinski svet Občine Izola na svoji …. redni seji dne ….., sprejel

**Odlok o spremembah in dopolnitvah Odloka o tržnem redu**

1. člen

V Odloku o tržnem redu (Uradne objave Občine Izola, št. 11/6) se 1. člen spremeni tako, da se glasi:

»1. člen

(splošne določbe)

1. S tem odlokom se ureja prodaja blaga zunaj prodajaln, to je prodaja blaga na premičnih stojnicah, prodaja s prodajnimi avtomati, potujočimi prodajalnami v Občini Izola in na tržnici v Izoli ter se določa upravljavec tržnice Izola, njegove pravice in obveznosti, obratovalni čas, pogoji trgovanja na tržnici, nadzor nad prodajo ter način vzdrževanja reda in čistoče na tržnici.
2. Prodaja blaga zunaj prodajaln se opravlja v skladu s predpisi, ki urejajo prodajo blaga zunaj prodajaln in predpisi, ki urejajo zdravstveno ustreznost in varnost živil ter v skladu z določili tega odloka.
3. Prodaja blaga na premičnih stojnicah, s prodajnimi avtomati ali s potujočo prodajalno se na območju Občine Izola opravlja na javnih površinah, ki so v lasti in upravljanju Občine Izola (v nadaljevanju: občina).
4. Prodaja se lahko opravlja tudi na zasebnih površinah. V teh primerih je potrebno poleg soglasja lastnika zemljišča ali upravljavca zemljišča za prodajo pridobiti tudi pisno soglasje občine.
5. V pisnem soglasju občina določi prostor in časovni termin prodaje blaga ter v primerih iz prvega odstavka tega člena tudi obveznost plačila takse ali najemnine. Soglasje se izda za občasno ali posamično prodajo, in sicer najdlje za obdobje enega leta.
6. Za prodajo blaga zunaj prodajaln se šteje tudi prodaja na prireditvah, vključno s sejmi, shodi in podobno. V teh primerih lahko organizator pridobi pisno soglasje za vse prodajalce.
7. Prodaja zunaj prodajaln lahko poteka samo na način, določen v soglasju, na lokaciji, na način in v rokih, ki so določeni v soglasju. Po koncu prodaje mora prodajalec odstraniti vso opremo, blago in odpadke ter povrniti očiščene površine v prejšnje stanje.
8. Pred pričetkom prodaje na premičnih stojnicah, s prodajnimi avtomati ali s potujočo prodajalno, mora prodajalec pravočasno pridobiti pisno soglasje občine.
9. V vlogi mora prodajalec navesti:

* podatke o prodajalcu,
* vrsto blaga, ki se bo prodajala,
* lokacijo, kjer se bo prodaja opravljala z naslovom, parcelno številko in podobno,
* način prodaje zunaj prodajaln, opis prodajnega mesta, fotografijo prodajnega mesta kot npr. stojnice, avtomata in prodajnega mesta,
* časovno obdobje prodaje (navedba dni in ur prodaje).

1. Vlogi je v teh primerih potrebno priložiti pisno soglasje lastnika ali upravljavca zemljišča.
2. Občina lahko odreče izdajo soglasja zaradi prostorske neprimernosti ali neustrezne namembnosti predlagane površine, če stranka nima poravnanih svojih zapadlih obveznosti do občine, če je predlagani način prodaje neustrezen ali prodajno mesto neprimerno ali je bila podana kršitev pogojev iz predhodno izdanih soglasij.«.
3. člen

V 4. členu se črta 2. odstavek.

1. člen
2. člen se spremeni tako, da se glasi:

»5. člen

(obratovalni čas tržnice)

1. »Tržnica obratuje vse dni v tednu, in sicer:

* od 1. maja do 30. septembra od 06.00 do 13.00 ure,
* od 1. oktobra do 30. aprila od 07.00 do 13.00 ure.

1. Prodajalci na tržnici, ki imajo sklenjeno pogodbo o najemu tržne mize lahko poslujejo v času:

* od 1. maja do 30. septembra od 06.00 do 20.00 ure,
* od 1. oktobra do 30. aprila od 07.00 do 16.00 ure.

1. Upravljavec je dolžan obratovalni čas tržnice objaviti na vidnem mestu na tržnici.«.
2. člen

6. člen se spremeni tako, da se glasi:

»6. člen

(dostava blaga na tržnico)

1. Dostava blaga na tržnico je dovoljena po začetku obratovanja, odvoz blaga pa takoj po koncu obratovalnega časa samo z osebnimi avtomobili in kombiniranimi vozili ustrezne nosilnosti.
2. Dostava blaga je dovoljena samo iz označenih dostavnih prostorov.«.
3. člen
4. člen se spremeni tako, da se glasi:

»7. člen

(odvoz blaga iz tržnice)

Po koncu obratovanja tržnice morajo prodajalci neprodano blago odstraniti, odvesti blago ter pospraviti prodajno mesto, stojnico in površino okoli stojnice in sicer:

za kmete

od 1. maja do 30. septembra: od 13.00 do 14.00 ure

od 1. oktobra do 30. aprila: od 13.00 do 14.00 ure

za prodajalce, ki imajo sklenjeno pogodbo o najemu tržne mize:

od 1. maja do 30. septembra: od 20.00 do 20.30 ure

od 1. oktobra do 30. aprila: od 16.00 do 16.30 ure.«.

1. člen

V 8. členu se črtata 9. in 10. odstavek.

1. člen

V 10. členu se črtata 9. in 10. odstavek.

1. člen

Za 10. členom se doda nov 10a. člen, ki se glasi:

»10a. člen

(dolžnosti prodajalcev na tržnici)

1. Prodajalci so dolžni spoštovani tržni red, ter ustna in pisna navodila upravljavca tržnice.
2. Prodajalci so dolžni vzdrževati red in čistočo na in ob svojih prodajnih mestih in sproti odnašati v ustrezne zabojnike za ločeno zbiranje odpadkov nepovratno prazno embalažo, papir, oporečne pridelke in proizvode ter druge odpadke. Kolikor prodajalci tega ne bodo opravljali, bo to storil upravljavec tržnice na njihove stroške.
3. Prodajalci so dolžni zaradi varstva živil pred onesnaževanjem prekrivati prodajne pulte s primernimi in čistimi PVC pregrinjali skladno z veljavnimi predpisi.
4. Prodajalci morajo skrbeti za osebno higieno in osebno urejenost. Ne smejo biti vinjeni, preglasni, se nedostojno vesti ali kršiti javni red in mir. V primeru kršitev se prodajalcu prepove prodaja.«.
5. člen

11. člen se spremeni tako, da se glasi:

»11. člen

(blago, ki se prodaja na tržnici)

1. Na tržnici se trguje na drobno z naslednjim blagom:

* živila: žita, mlevski izdelki, vrtnine, sadje in izdelki iz sadja, mleko in mlečni izdelki, suhomesni izdelki, med in čebelarski izdelki, ostala živila rastlinskega in živalskega izvora, brezalkoholne pijače, zdravilna zelišča,
* neživilski izdelki: cvetje, semena, sadike vrtnin, sadja in okrasnih rastlin, izdelki domače obrti, turistični spominki, svečarski izdelki in galanterijsko blago.

1. Na tržnici je dovoljena prodaja s slovenskim in botaničnim imenom označenih svežih gob in svežih ali posušenih zelišč.
2. Prodaja gob je dovoljena samo pod pogojem, da prodajalec predhodno pridobi ustrezno potrdilo o neoporečnosti od pristojne institucije, ki ga mora imeti ves čas prodaje pri sebi. Užitne gobe morajo biti označene z domačim nazivom gobe.
3. Zdravilna zelišča morajo biti označena z domačim nazivom ali z botaničnim latinskim nazivom.
4. Prodajalci novoletnih jelk morajo imeti ves čas prodaje pri sebi dovoljenje za posek, blago pa označeno s predpisano oznako pristojnega zavoda za gozdove.
5. Na tržnici ni dovoljena prodaja industrijskih proizvodov in ni dovoljena prodaja blaga, ki izvira iz krajev, ki so uradno razglašeni za okužene.
6. Prodajalci sami odgovarjajo za ustreznost proizvodov.
7. Za prodajo cvetja, semen, sadik vrtnin, sadja in okrasnih rastlin morajo biti izpolnjeni tudi pogoji, določeni z veljavnimi predpisi s tega področja.
8. Trguje se v skladu s predpisi s področja trgovinske dejavnosti.
9. Na tržnici je dovoljeno prodajati le blago, ki izpolnjuje vse veljavne zakonsko določene pogoje za prodajo.
10. Za blago, ki ne ustreza veljavnim zakonskim pogojem, odgovarja prodajalec.«.
11. člen

V 14. členu se črtata 3. in 4. odstavek.

1. člen

15. člen se spremeni tako, da se glasi:

»15. člen

(cenik storitev tržnice)

1. Cenik pristojbin in najemnin na tržnici potrdi Občinski svet Občine Izola na predlog upravljavca.
2. Odlok z obratovalnim časom tržnice in cenik morata biti pritrjen na vidnem mestu na tržnici. Objavita se tudi na spletni strani občine in upravljavca ter v Uradnih objavah Občine Izola.«.
3. člen

V 16. členu se črta 2. odstavek.

1. člen

V 17. členu se črtata 2. in 3. odstavek.

1. člen

18. člen se spremeni tako, da se glasi:

»18. člen

(nadzor nad izvajanjem tržnega reda)

1. Nadzor nad upravljavcem tržnice opravlja pristojni organ občinske uprave za gospodarske javne službe.
2. Nadzor nad prodajo in kakovostjo blaga opravljajo pristojne inšpekcijske službe.
3. Delavci upravljavca in občinske uprave so dolžni sodelovati z delavci pristojnih inšpekcijskih služb in ostalih nadzornih organov ter jih o kršitvah in drugih nepravilnostih redno obveščati.
4. Nadzor nad izvajanjem odloka v delu, ki se nanaša na prepovedana dejanja, opredeljena kot prekršek, izvaja Občinski inšpektorat in redarstvo Občine Izola.«.
5. člen

Za 18. členom se doda nov 19. člen, ki se glasi:

»19. člen

(kaznovanje izvajalcev storitev na tržnici in uporabnikov tržničnih storitev)

1. Z globo 1.000 EUR se kaznuje za prekršek pravna oseba in samostojni podjetnik posameznik, če:

* če stori prekršek tako, da ravna v nasprotju s 1. in 2. odstavkom 5. člena,
* če stori prekršek tako, da ravna v nasprotju s 1. in 2. odstavkom 6. člena,
* če stori prekršek tako, da ravna v nasprotju z 1. in 2. alinejo 7. člena,
* če stori prekršek tako, da ravna v nasprotju s 1., 2., 7. in 8. odstavkom 8. člena,
* če stori prekršek tako, da ravna v nasprotju s 1., 4. in 7. odstavkom 10. člena,
* če stori prekršek tako, da ravna v nasprotju s 1. in 2. odstavkom 14. člena,
* prodajalec na tržnici, ki kot fizična oseba samovoljno zavzema prodajni prostor na tržnici, ali ovira delavce upravljavca pri delu ali skladišči blago na tržnici, v nasprotju z določili 10a. in 11. člen tega odloka.

1. Z globo 400 EUR se kaznuje za prekrške iz prejšnjega odstavka tudi odgovorna oseba pravne osebe in posameznika, ki samostojno opravlja dejavnost.«.
2. člen

Za 19. členom se doda nov 19a. člen, ki se glasi:

»19a. člen

(kaznovanje odgovorne osebe upravljavca)

Z globo 400 EUR se kaznuje odgovorna oseba upravljavca, če stori prekršek tako, da ravna v nasprotju s 1. in 2. odstavkom 15. člena in 17. člena.«.

1. člen

Vse ostale določbe Odloka o tržnem redu (Uradne objave Občine Izola, št. 11/6) ostanejo nespremenjene.

1. člen

(predhodne in končne določbe)

Ta odlok začne veljati petnajsti dan po objavi v Uradnih objavah Občine Izola.